

16.11.2018 г.

**Сиела Норма АД**

*бул. Владимир Вазов 9, София 1510*

*Тел.: + 359 2 903 00 00*

[**http://www.ciela.net**](http://www.ciela.net)

БЕЗПЛАТЕН ДОСТЪП ДО

ОФИЦИАЛЕН РАЗДЕЛ НА ДЪРЖАВЕН ВЕСТНИК

[**http://www.ciela.net/svobodna-zona-darjaven-vestnik**](http://www.ciela.net/svobodna-zona-darjaven-vestnik)

|  |
| --- |
| \*\*\* *"* *Знанието само по себе си е сила."* *Бъдете силни с продуктите на "****Сиела****"!*\*\*\* |

НОРМИ

* ***АКЦЕНТИ - Държавен вестник, бр. 94 от 2018 година***

Обнародван е Закон за киберсигурност. Законът въвежда изискванията на **Директива (ВС) 2016/1148 на Европейския парламент** и на Съвета от 6 юли 2016 г. относно мерки за високо общо ниво на сигурност на мрежите и информационните системи в Съюза. Директивата е първото всеобхватно законодателство в областта на мрежовата и информационната сигурност на ниво ЕС и предоставя хармонизирана правна основа за борба с киберинцидентите в целия ЕС. Законът предвижда мерки по прилагане на Регламент за изпълнение (ЕС) 2018/151 на Комисията от 30 януари 2018 г. за определяне на правила за прилагане на Директива (ЕС) 2016/1148 на Европейския парламент и на Съвета по отношение на допълнителното уточняване на елементите, които трябва да се вземат предвид от доставчиците на цифрови услуги при управлението на рисковете за сигурността на мрежите и информационните системи, както и на показателите за определяне на това дали даден инцидент има съществено въздействие.

Обнародвано е изменение и допълнение на Закона за задължителното депозиране на печатни и други произведения. Предложените изменения и допълнения са в две основни насоки:

1. Въвеждане на изискване за задължително разкриване на информация от доставчиците на медийни услуги за техния действителен собственик и за начина на финансиране.

2. Въвеждане на изискване за задължително разкриване на информация, идентифицираща лицата, разпространяващи и/или продаващи печатни издания и на броя на използваните от тях крайни точки за продажба.

Обнародвано е изменение и допълнение на Закона за авторското право и сродните му права. Цел на промените е въвеждане на Директива (ЕС) 2017/1564 на Европейския парламент и на Съвета от 13 септември 2017 година относно определени позволени видове използване на определени произведения и други обекти, закриляни от авторското право и сродните му права, **в полза на слепи хора, лица с нарушено зрение или с други увреждания**, които не позволяват четенето на печатни материали. Изчерпателно са изброени нарушенията или уврежданията, от които бенефициерите следва да страдат:

1. незрящи;

2. с трайно нарушено зрение и неспособни да четат печатни произведения в същата степен, както лица без такова увреждане;

3. със сетивно или възпрепятстващо четенето увреждане и неспособни да четат печатни произведения в същата степен, както лице без такова увреждане;

4. поради физическо увреждане не са в състояние да държат книга или да боравят с нея, или не може да фокусират зрението си, или да движат очите си в степента, която обикновено е необходима за четене.

* ***АКЦЕНТИ - Държавен вестник, бр. 95 от 2018 година***

Обнародван е текст на Наредба № 63 от 8 ноември 2018 г. за изискванията към съдържанието, периодичността на изготвяне и сроковете за представяне на отчетите за надзорни цели на пенсионноосигурителните дружества и управляваните от тях фондове. С наредбата се уреждат изискванията към съдържанието, периодичността на изготвяне и сроковете за представяне на отчетите за надзорни цели на пенсионноосигурителните дружества и управляваните от тях фондове за допълнително пенсионно осигуряване.

Обнародван е текст на Наредба № 4 от 2009 г. за условията и реда за предписване и отпускане на лекарствени продукти. С промените се цели привеждане на текста на чл. 30г към действащата нормативна уредба, текстовете на сключеният между Националната здравноосигурителна каса (НЗОК) и Български лекарски съюз Национален рамков договор за медицински дейности за 2018 г. по отношение на предписване на лекарствени продукти за лечение на злокачествени солидни тумори и хематологични заболявания, както и в съответствие с разписаните терапевтични схеми в съответствие с фармако-терапевтичните ръководства. Създаване на предпоставки за по-голям контрол върху предписването на лекарствените продукти за лечение на злокачествени солидни тумори и хематологични заболявания на лицата под и над 18-годишна възраст от комисиите, оторизирани за тази дейност.

Обнародван е текст на Наредба № 10 от 24 март 2009 г. за условията и реда за заплащане на лекарствени продукти по чл. 262, ал. 6, т. 1 и т. 2 от Закона за лекарствените продукти в хуманната медицина, на медицински изделия и на диетични храни за специални медицински цели, както и на лекарствени продукти за здравни дейности по чл. 82, ал. 2, т. 3 от Закона за здравето. С промените се цели преодоляване на съществуващата трайна тенденция за ръст на разходите на НЗОК за МИ спрямо бюджетните параметри, наблюдавана след анализ на потреблението на МИ. Целта е задържане на разходите, както и преодоляване на евентуален дефицит в условията на непрекъснато увеличаващ се техен ръст.

АКТУАЛНО

**ПРЕДСТОЯЩО ОБНАРОДВАНЕ В ДЪРЖАВЕН ВЕСТНИК:**

|  |  |  |
| --- | --- | --- |
| Народно събрание | Закон за изменение и допълнение на Наказателно-процесуалния кодекс | Предстоящо обнародване в брой 96 |
| Министерски съвет | Постановление № 247 от 15 ноември 2018 г. за приемане на Тарифа за таксите, които се събират от Комисията за регулиране на съобщенията по реда на Закона за електронните съобщителни мрежи и физическа инфраструктураПостановление № 246 от 15 ноември 2018 г. за одобряване на допълнителен трансфер по бюджета на Държавното обществено осигуряване за 2018 г.Постановление № 245 от 15 ноември 2018 г. за одобряване на допълнителни разходи и/или трансфери по бюджета на Министерството на вътрешните работи за 2018 г.Постановление № 244 от 15 ноември 2018 г. за одобряване на допълнителни разходи по бюджета на Министерството на земеделието, храните и горите за 2018 г.Постановление № 243 от 15 ноември 2018 г. за одобряване на допълнителни разходи по бюджета на Министерството на образованието и науката за 2018 г. | Предстоящо обнародване в брой 96 |
| Министерство на отбраната | Наредба за изменение и допълнение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфичните условия на труд на цивилните служители от Министерството на отбраната, структурите на пряко подчинение на министъра на отбраната и Българската армия | Предстоящо обнародване в брой 96 |
| Министерство на транспорта, информационните технологии и съобщенията | Правилник за изменение и допълнение на Правилника за устройството, функциите и дейността на Държавно предприятие "Пристанищна инфраструктура" | Предстоящо обнародване в брой 97 |
| Висш съдебен съвет | Наредба № 8 от 8 ноември 2018 г. за организацията и дейността на Съвета за партньорство към Висшия съдебен съвет | Предстоящо обнародване в брой 97 |

ИНТЕРЕСНО

**16 ноември**

**16 ноември - Свети апостол и евангелист Матей**

**Празнуват: Матей**

**На 16 ноември се отбелязва Международният ден на толерантността**

**19 ноември**

**Международен ден на мъжа**

**Тази дата е заимствана от Индия, където на 19 ноември се чества Ден на мъжа. Идеята се подкрепя от ООН. Все още в малко страни в света се чества Ден на мъжа.**

**21 ноември**

**✝ Въведение Богородично. (*Ден на православната християнска младеж и семейство*) *Разрешава се риба***

ЗАБАВНО

\*\*\*

Двама бягат по улицата и мъкнат торби с пари. Полицията ги гони. Единият вика на другия:

- Казах ли ти аз - като забогатееш и веднага започват да никнат разни проблеми…

\*\*\*

РЕДАКЦИЯ

Главен редактор: Валентина Савчева

Отговорен редактор: Сузана Георгиева

Безотговорен редактор: Веселин Петров

Електронна поща: [ciela@ciela.com](file:///%5C%5Ccielahq148%5CHelen%5Ctolina%5Cnina_DV_proekti%5Cactual%40ciela.net)

Брой абонати към 5 април 2018 г. - 3385